Foto: PU zagrebačka

PU ZAGREBAČKA medijima je danas odaslala zamolbu za objavu fotografija mladića starog oko 25 godina, zbog sumnje da je 22. svibnja ove godine oko 5 sati, na Autobusnom kolodvoru, Avenija Marina Držića, počinio kazneno djelo pokušaja ubojstva.

"Radi se o muškarcu starosti oko 25 godine, visine oko 175 cm, srednje tjelesne građe, tamne kose, ošišan na tzv. irokezu, imao je manju bradicu, u sredini koje je najvjerojatnije imao piercing, a govorio je dalmatinskim narječjem. U vrijeme počinjenja kaznenog djela bio je odjeven u tamnu majicu sa kapuljačom, hlače tamne boje, tamne cipele s bijelim đonom, a sa sobom je imao plavi ruksak", poručuju iz policije.



Policija građane moli da, ukoliko ima korisne informacije o nepoznatom muškarcu s fotografija, o tome obavijeste najbližu policijsku postaju ili nam se jave na broj telefona 192 ili e-mailom na adresu zagrebacka@policija.hr.